b'\n_START_ARTICLE_\nEmanuel Swedenborg\n_START_PARAGRAPH_\nSi Emanuel Swedenborg (ipinanganak bilang Emanuel Swedberg o Emanuel Svedberg; Enero 29, 1688\xe2\x80\x93Marso 29, 1772) ay isang Suwekong teologo, matematiko, geologo, pilosopo, at siyentipiko. Isinilang siya sa Stockholm. Isa siyang bisyonaryo at mistikong higit na kilala dahil sa kanyang pilosopiko at pangrelihiyong mga sulatin. Pagkaraan ng kanyang kamatayan, itinaatag ng kanyang mga tagasunod ang Simbahan ng Bagong Herusalem, isang pagtatag na bahaging nakabatay sa mga pagtuturo ni Swedenborg. Kabilang sa kanyang mga akda ang Principia at ang Divine Love and Wisdom o "Banal na Pag-ibig at Karunungan".'